ئەسۆوشیەیتید پرێس
ئەسۆوشیەیتید پرێس ئاژانسێکی ھەواڵی قازانج نەویستی ئەمریکییە و بارەگای سەرەکی لە شاری نیویۆرکە. ئاژانسەکە کە لە ساڵی ١٨٤٦ دامەزراوە پێکھاتووە لە کۆمەڵێک دەزگای میدیایی و ڕۆژنامەی ئەمریکی. ڕاپۆرتەکانی ئەسۆوشیەیتید پرێس بە ئینگلیزی و ئیسپانی و عەرەبی بەرھەم دەھێندرێن و دەنێردرێن بۆ ھەموو ئەو میدیا و ڕۆژنامانەی کڕیاری ئاژانسەکەن. ئەسۆوشیەیتید پرێس تا ئێستا ٥٤ خەڵاتی پولیتزەری بەدەست ھێناوە، لەوانە ٣٢ خەڵاتی فۆتۆگرافی، لەوەتەی خەڵاتەکە لە ساڵی ١٩١٧ دابەش دەکرێت.

ئەسۆوشیەیتید پرێس چاودێری ژماردنی دەنگی ھەڵبژاردنەکانی ئەمریکا دەکات لە ساڵی ١٨٤٨ەوە لەوانە ھەڵبژاردنەکان لەسەر ئاستی ئەمریکا و ویلایەتەکان و ناوخۆیییەکان. لە کۆتایی ھەڵبژاردنەکان ئەسۆوشیەیتید پرێس دەنگی ھەموو ناوچە و شار و شارۆچکەیەکی لە سەرتاسەری ئەمریکادا کۆدەکاتەوە و ژمارەیان دەکات لە زیاتر لە ٥٠٠٠ جۆری جیاوازی ھەڵبژاردندا.

لە ساڵی ٢٠١٦دا ئەو ھەواڵانەی کە لەلایەن ئەسۆوشیەیتید پرێس کۆدەکرانەوە لەلایەن زیاتر لە ١٣٠٠ ڕۆژنامە و سەرچاوەی ھەواڵەوە بڵاودەکرانەوە. ئەسۆوشیەیتید پرێس ٢٤٨ ئۆفیسی لە ٩٩ وڵاتدا ھەیە. ئاژانسەکە ھەروەھا تۆڕی ڕادیۆیی ئەسۆوشیەیتید پرێسیش کار پێدەکات کە دوو جار پەخشی ھەواڵ دابین دەکات لە کاتژمێرێکدا. زۆرێک لە ڕۆژنامە و سەرچاوەکانی ھەواڵی دەرەوەی ئەمریکا کڕیاری ئەسۆوشیەیتید پرێسن و پارە دەدەن بۆ بەکارھێنانی بەرھەمەکانی ئاژانسەکە بەبێ ئەوەی ئەندامی ئاژانسەکە بن. وەک بەشێک لە ڕێککەوتنی پێکەوە کارکردنیان لەگەڵ ئەسۆوشیەیتید پرێس، زۆربەی ئەندامانی ئاژانسەکە مۆڵەتی ڕاستەوخۆ دەدەن بۆ ئەسۆوشیەیتید پرێس بۆ بڵاوکردنەوەی ئەو ڕاپۆرت و ھەواڵە ناوخۆییانەی بەرھەمیان دەھێنن.

سەرچاوەکان

بەستەرە دەرەکییەکان 
 وێبگەی فەرمی 
 AP News
 AP Images
 AP Stylebook
 AP Archive
 
 AP Fact Check 
 The Associated Press, Television-Radio Association of California, Nevada, Hawaii, Arizona, and New Mexico

ویلایەتە یەکگرتووەکان
کۆمپانیا فرەنەتەوەییەکان کە بارەگاکەیان لە ئەمریکایە